Μηνυτήρια αναφορά κατά της προέδρου του Αρείου Πάγου, Βασιλικής Θάνου, υπέβαλε ο Ανδρέας Βγενόπουλος.



Σε συνέντευξη Τύπου που παραχώρησε, ο εκτελεστικός πρόεδρος του ομίλου MIG κατήγγειλε ότι η μηνυτήρια αναφορά στρέφεται όχι μόνο κατά της κ. Θάνου, αλλά και κατά μίας φίλης της επιχειρηματία, καθώς και κατά άλλων προσώπων που πιθανόν να εμπλέκονται, και σχετίζεται, μεταξύ άλλων, με τα αδικήματα της δωροληψίας και της απόπειρας εκβίασης.



Οι παράνομες πράξεις σχετίζονται με την έκδοση στην Κύπρο στελεχών της MIG Ευθυμίου Μπουλούτα και Μάρκου Φόρου και του ελέγχου της κ. Θάνου στην εισαγγελέα Εφετών Γεωργία Τσατάνη στην υπόθεσή του που η κ. Τσατάνη χειριζόταν.



Ο κ. Bγενόπουλος διευκρίνισε ότι δεν προτίθεται να δώσει λεπτομέρειες, καθώς ο ίδιος σέβεται το τεκμήριο αθωότητας, παρότι δεν τυγχάνει της ίδιας αντιμετώπισης.



Πηγή: skai.gr